AIŠKINAMASIS RAŠTAS

dėl savivaldybės turto perdavimo Molėtų socialinės paramos centrui patikėjimo teise valdyti, naudoti ir disponuoti juo

1. parengto tarybos sprendimo projekto tikslai ir uždaviniai:

Tikslas – perduoti Molėtų socialinės paramos centrui (toliau – Centras) patikėjimo teise valdyti, naudoti ir disponuoti savivaldybei nuosavybės teise priklausantį turtą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Centrui perdavus sprendime nurodytą turtą patikėjimo teise valdyti, naudoti ir disponuoti, turtas bus tinkamai apskaitytas, naudojamas pagal paskirtį ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Turtas Molėtų rajono savivaldybės administracijos direktoriaus įsakymais: 2019 m. liepos 19 d. Nr. B6-568 „Dėl Molėtų rajono savivaldybės turto pripažinimo nereikalingu savivaldybės administracijos funkcijoms vykdyti ir perdavimo pagal panaudos sutartį“, 2019 m. lapkričio 4 d. Nr. B6-905 „Dėl Molėtų rajono savivaldybės turto pripažinimo nereikalingu ir perdavimo pagal panaudos sutartį Molėtų socialinės paramos centrui“, 2019 m. lapkričio 27 d. Nr. B6-977 „Dėl Molėtų rajono savivaldybės turto pripažinimo nereikalingu ir perdavimo Molėtų socialinės paramos centrui“, pripažintas nereikalingu savivaldybės administracijos veiklai. Turtas pagal panaudos sutartis perduotas Centrui. Atsižvelgiant į tai, kad turtas Centrui perduotas savivaldybės savarankiškosioms funkcijoms vykdyti tikslinga būtų turtą perduoti patikėjimo teise. Panaudos sutartys bus nutrauktos šalių susitarimu. Tuo tikslu paruoštas sprendimo projektas dėl turto perdavimo centrui patikėjimo teise valdyti, naudoti ir disponuoti juo.